Diskusia:Koloman Adamis

message: Gepetito, si si istý, že ho možno viesť ako Slováka? Narodil sa v Rakúsko-Uhorsku a v Nitre žil aj po vzniku Česko-Slovenska, ale z dostupných informácií (prispievanie do maďarských novín doma i v zahraničí) sa zdá, že bol príslušníkom maďarskej národnostnej menšiny na Slovensku. Viac by som sa priklonil k jeho označeniu za „maďarského“ (podľa predpokladanej etnickej príslušnosti) alebo „česko-slovenského“ (podľa štátneho občianstva) právnika a publicistu.--Aquila Cassoviensis (diskusia) 18:23, 31. marec 2018 (UTC)
replies: text: Som si rovnako istý ako ty, že išlo o Maďara. Sú to len tvoje dohady. Narodil sa na Slovenku pôsobil na Slovensku, takže to je Slovák maďarskej národnosti. a nie Maďar.--Gepetito (diskusia) 18:47, 31. marec 2018 (UTC)
replies: text: :Chápem, ale štátnym občianstvom by to z neho beztak robilo Čechoslováka, teda česko-slovenského právnika. Samostatné Slovensko (ak nerátame Slovenský štát, hoci ten existoval len de facto) za jeho života ešte neexistovalo.--Aquila Cassoviensis (diskusia) 18:57, 31. marec 2018 (UTC)
replies: text: ::Hej, „slovenským“ v občianskom zmysle mohol byť tak necelých 6 rokov za vojnovej SR (ktorej právna relevantnosť a kontinuita je ale diskutabilná), federalizácie ČSSR sa už dožiť nestihol. Predtým aj potom mohol byť nanajvýš občanom ČSSR/ČSR/R-U s nejakou národnosťou (ktorá zrejme momentálne v čl. nie je doložená). Pre zmysluplnú klasifikáciu a príslušné tvrdenie v čl. by to chcelo nejaký zdroj, explicitne spomínajúci pôvod alebo národnosť, bez toho by tam mali byť, striktne vzaté, nanajvýš uhorské, česko-slovenské, prípadne miestne (Nitra) kat. --Teslaton (diskusia) 19:17, 31. marec 2018 (UTC)
replies: text: :::s vaším rozmýšľaním tak môžme odstrániť väčšinu z Kategórie:Slovenské osobnosti a Kategórie:České osobnosti, lebo tieto kategória obsahuju viac čechoslovákov ako slovákov a čechov. ja to beriem z pohľadu súčasného štátu, nie historického. --Gepetito (diskusia) 19:22, 31. marec 2018 (UTC)
replies: text: ::::Historické osobnosti nie je (bez ďalšej konkrétnejšej evidencie trebárs o pôvode, národnosti, rodnom jazyku) korektné klasifikovať podľa súčasných územných a štátnych delení. Ak raz bol niekto trebárs Nemec, Maďar, Chorvát, Rusín, Čech alebo Róm, narodený a žijúci trebárs v Nitre v 19. storočí, nebol to pravdepodobne „Slovák“ v žiadnom zmysle. Rovnako ale nie je bez tej evidencie v slovenčine korektné uviesť ani, že bol Maďar (a použiť kat. „Maďarskí *“), pretože v občianskom zmysle bol občanom R-U (resp. teda ešte tak U po 1867) a v národnostnom zmysle to chce tú ďalšiu evidenciu. --Teslaton (diskusia) 19:30, 31. marec 2018 (UTC)
replies: text: :::::tak ako tu máme - Viktória Ráková, Zuzana Kanócz, Csongor Kassai atď. tak aj historicky to mohla byť - slovenská osobnosť maďarskej (nemeckej, rómskej, českej) národnosti alebo pôvodu. Česko-Slovensko sa rovnako delilo na Čechov a Slovákov, takže v užšom zmysle aj pri Česko-Slovenku to môžme brať ako českú a slovenskú osobnosť.--Gepetito (diskusia) 19:42, 31. marec 2018 (UTC) majú to tak na cswiki a aj tu, skoro nikde sa neuvádza že ide o česko-slovenskú osobnosť, keď ide jasne o Slováka alebo Čecha, aj keď sa narodil celý svoj život prežil v Česko-Slovensku.--Gepetito (diskusia) 19:46, 31. marec 2018 (UTC)
replies: text: ::::::Všetci traja, ktorých si menoval, sa už narodili vo federalizovanej ČSSR (po 1969), kde existovala SSR s nejakou subjektivitou. Tzn. tam už sa dá aspoň povedať, že boli občanmi SSR v rámci federatívnej ČSSR. V čase unitárnej ČSR, ČSSR aj Uhorska sa to ani v občianskom zmysle veľmi tvrdiť nedá. Plus ČSR aj U v rámci R-U boli mnohonárodnostné štáty, tzn. bez ďalšej evidencie o pôvode/etnicite/národnosti tam ťažko z niekoho „vyrábať“ Slováka len na základe toho, že sa narodil a pôsobil v lokalite, ktorá je dnes na území Slovenska. --Teslaton (diskusia) 19:50, 31. marec 2018 (UTC)
replies: text: :::::::tak môžeš začať prerábať celú českú a slovenskú wikipédiu, lebo pri všetkých českých a slovenských osobnostiach to takto máme. dobré ránko, dneska ste prvý deň na wikipédii že ste si nevšimli ostatné články? --Gepetito (diskusia) 19:54, 31. marec 2018 (UTC)
replies: text: ::::::::1. pri všetkých nie. Veľká časť pôsobila už za federalizovanej ČSSR resp. v samostatnej SR a ďalšia časť (historických) má niečím doloženú tú „ďalšiu evidenciu“ ohľadom pôvodu/etnicity/národnosti (ako trebárs Móric Beňovský). 2. jedna vec je prerábať hromadne staršie čl. a druhá vec zanášať nové nepresnosti. --Teslaton (diskusia) 19:58, 31. marec 2018 (UTC)
Slovenský biografický slovník, z ktorého som doposiaľ prevažne čerpal, neuvádza etnickú príslušnosť (tu). Preto som to riešil tak, že pokiaľ bola národnosť osobnosti zrejmá z dostupných informácií, doplnil som ju (napr. Samuel Farberg – nemecká etnicita je nesporná podľa pôvodu a mena, plus dejinné reálie meštianstva; Andrej Adami – slovenská etnicita lebo Ján Hučko ho zaraďuje k slovenskej obrodeneckej inteligencii), ale pokiaľ to bolo sporné, radšej som uviedol uhorskú štátnu príslušnosť (napr. Mária Adelsheimová-Popovičová). Potom William A. Nosik je príklad, kde máme v nekrológu od Konštantína Čárskeho (tu) priamo doloženú slovenskú etnickú príslušnosť, ale keďže išlo o rodeného štátneho občana Spojených štátov, uvádzame jeho americkú príslušnosť. Ono tá „česko-slovenská“ príslušnosť pri osobách z obdobia po roku 1918 vyzerá nezvyčajne, ale ak nemáme problém uvádzať „uhorskú“ či „americkú“ príslušnosť, nevidím dôvod, prečo by sa nemohla používať česko-slovenská.--Aquila Cassoviensis (diskusia) 19:59, 31. marec 2018 (UTC)

text: lebo dnes sme 2 samostatné štáty, keď nahádžeme všetko do jedného vreca tak už sa nikto nedozvie či bol slovák alebo čech. --Gepetito (diskusia) 20:02, 31. marec 2018 (UTC)
replies: text: :Nehovorím o všetkých osobnostiach, len o takýchto sporných veciach, kde jediná spoľahlivo známa vec je štátna príslušnosť (hoci ani tá nemusí 100 % presná len podľa informácie o miestach pobytu, viď Albert Einstein v rokoch 18961901). Faktom zostáva, že Koloman Adamis nežil a nezomrel v štáte Slovensko, ale v štáte Československá socialistická republika (ešte k tomu nefederalizovanom) a teda mal česko-slovenskú (resp. československú) príslušnosť a hovoriť o ňom ako o slovenskom (občanovi) je opačný anachronizmus. Pri spomínaných Uhroch a Američanovi s tým problém nie je.--Aquila Cassoviensis (diskusia) 20:12, 31. marec 2018 (UTC)
replies: text: ::ČSSR - národnostné zloženie: Česi, Slováci, jazyky: čeština, slovenčina, takže v tom najužšom zmysle tieto osoby môžme pokladať za české osobnosti a slovenské osobnosti. --Gepetito (diskusia) 20:26, 31. marec 2018 (UTC)
thread_title:  Maďar/Slovák